พลังงานตรึงLPGถึงสิ้นส.ค.
กระทรวงพลังงาน ระบุ ยังไม่มีแนวคิดเก็บเงินเบนซิน 91 เข้ากองทุนน้ำมัน
4 ก.พ. 2553

กระทรวงพลังงาน ระบุ ยังไม่มีแนวคิดเก็บเงินเบนซิน 91 เข้ากองทุนน้ำมัน 
น.พ.วรรณรัตน์ ชาญนุกูล รมว.พลังงาน กล่าวว่า กระทรวงพลังงานยังไม่มีแนวคิดที่จะเก็บเงินจากน้ำมันเบนซิน 91 เข้ากองทุนน้ำมันเพิ่ม แม้ว่าที่ประชุมคณะกรรมการนโยบายพลังงาน (กบง.) จะอนุมัติให้ปรับเพิ่มเพดานการเก็บเงินจากน้ำมันเบนซิน 91 อีกลิตรละ 40-60 สตางค์ จากปัจจุบันเก็บอยู่ที่ 6.20 บาทต่อลิตร แม้ราคาน้ำมันในตลาดโลกผันผวน 
รมว.พลังงาน ยังยืนยันการตรึงราคาก๊าซหุงต้ม หรือ  LPG ไปจนถึงเดือนสิงหาคม ตามนโยบายเดิม หลังจากนั้นจะต้องมีการทบทวนอีกครั้งหนึ่ง โดยปัจจุบันกองทุนน้ำมันมีเงินไหลเข้าเดือนละประมาณ 400 ล้านบาท ซึ่งถือว่าอยู่ในระดับที่ยังบริหารจัดการได้